CELEX: 32003R2206
Language: hr
Date: 2003-12-17
Title: Uredba Komisije (EZ) br. 2206/2003 od 17. prosinca 2003. o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla (Thüringer Leberwurst, Thüringer Rotwurst, Thüringer Rostbratwurst)

03/Sv. 004
            
            
               HR
            
            
               Službeni list Europske unije
            
            
               61
            
         32003R2206
   
               L 330/13
            
            
               SLUŽBENI LIST EUROPSKE UNIJE
            
            
               17.12.2003.
            
         
      UREDBA KOMISIJE (EZ) br. 2206/2003
   od 17. prosinca 2003.
   o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla (Thüringer Leberwurst, Thüringer Rotwurst, Thüringer Rostbratwurst)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), kako je zadnje izmijenjena Uredbom (EZ) br. 806/2003 (2), a posebno njezin članak 6. stavke 3. i 4.,
   budući da:
   
               (1)
            
            
               U skladu s člankom 5. Uredbe (EEZ) br. 2081/92, Njemačka je Komisiji podnijela zahtjev za registraciju naziva „Thüringer Leberwurst”, „Thüringer Rotwurst” i „Thüringer Rostbratwurst” kao oznake zemljopisnog podrijetla.
            
         
               (2)
            
            
               U skladu s člankom 6. stavkom 1. te Uredbe, ustanovljeno je da zahtjev ispunjava sve uvjete iz te Uredbe, a posebno da sadrži sve potrebne podatke u skladu s člankom 4.
            
         
               (3)
            
            
               Komisija je nakon objave u Službenom listu Europskih zajednica u skladu s člankom 6. stavkom 2. Uredbe (EEZ) br. 2081/92 (3) primila jednu izjavu o prigovoru u vezi s nazivima iz Priloga ovoj Uredbi u skladu s člankom 7. Uredbe, ali je ona kasnije povučena.
            
         
               (4)
            
            
               Zato nazive treba upisati u „Registar zaštićenih oznaka izvornosti i zaštićenih oznaka zemljopisnog podrijetla” te ih zbog toga treba zaštititi u cijeloj Zajednici kao zaštićene oznake zemljopisnog podrijetla.
            
         
               (5)
            
            
               Prilog ovoj Uredbi dopunjava Prilog Uredbi Komisije (EZ) br. 2400/96 (4), kako je zadnje izmijenjena Uredbom (EZ) br. 2054/2003 (5),
            
         DONIJELA JE OVU UREDBU:
   Članak 1.
   Nazivi iz ovog Priloga dodaju se u Prilog Uredbi (EZ) br. 2400/96 i upisuju kao zaštićene oznake zemljopisnog podrijetla (ZOZP) u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u članku 6. stavku 3. Uredbe (EEZ) br. 2081/92.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. prosinca 2003.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 208, 24.7.1992., str. 1.
   
      (2)  SL L 122, 16 5.2003., str. 1.
   
      (3)  SL C 114, 15.5.2002., str. 10. (Thüringer Leberwurst).
   
      SL C 114, 15.5.2002., str. 12. (Thüringer Rotwurst).
   
      SL C 114, 15.5.2002., str. 14. (Thüringer Rostbratwurst).
   
      (4)  SL L 327, 18.12.1996., str. 11.
   
      (5)  SL L 305, 22.11.2003., str. 5.
   PRILOG
   PROIZVODI NAVEDENI U PRILOGU I. UGOVORU O EZ-u, NAMIJENJENI PREHRANI LJUDI
   
      Proizvodi na osnovi mesa
   
   NJEMAČKA
   
                
            
            
               Thüringer Leberwurst (ZOZP)
            
         
                
            
            
               Thüringer Rotwurst (ZOZP)
            
         
                
            
            
               Thüringer Rostbratwurst (ZOZP)